ร้านซีฟู้ดชื่อดัง มีสาขาในห้างมากมาย เวลามีเพื่อนต่างชาติมาหาทีไรก็เป็นตัวเลือกอันดับแรกๆ จนซื้อบัตรสมาชิกและคูปองเงินสดเก็บไว้

เดินซื้อของห้างพาราไดซ์แล้วหิวจัด เลยขอกินร้านนี้ที่ไม่ได้กินมานาน นึกขึ้นได้ด้วยว่ายังมีคูปองแลกอาหารพิเศษฟรีอย่างนึงอยู่ เลยถือโอกาสได้ใช้ไปในตัว

จริงๆแล้วที่นี่เมนูปลากระพงทอดน้ำปลามีชื่อมาก แต่มาทีไรก็สั่งเลยขอเปลี่ยนเป็นอย่างอื่นบ้าง ที่สั่งวันนี้ก็มีแกงปูใบชะพลูกับขนมจีน กุ้งอบวุ้นเส้น ห่อหมก รสชาติก็โอเคทุกอย่าง โดยเฉพาะห่อหมกนั้นอร่อยจริงๆ เนื้อเนียนรสกลมกล่อม กุ้งอบวุ้นเส้นจืดไปนิดนึง ส่วนแกงปูก็ใช้ได้ครับ ออกหวานนิดๆ ไม่ค่อยเผ็ดมากเท่าไร

ร้านนี้กินได้กินดีทั้งครอบครัวและเพื่อนฝูงครับ 